Iguana ijau
Iguana Ijau marupoan sajinih hewan reptil nan marupoan hewan asli dari Amerika nan babantuak saparti kadal gadang, bawarna hijau .[3] Hewan nan tamasuak reptil iko mampunyoi namo latin Iguana iguana hewan iko tamasuak ka dalam Kelas Reptillia[lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1][lower-alpha 1]. Iguana ijau marupoan hewan nan badarah dingin.[5] Hewan iko mampunyai kamampuan kamuflase[lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2][lower-alpha 2] juo saparti bunglon. Iguana mamiliki kaunikan dalam jinih makanannyo katiko inyo samakin dewasa inyo manjadi herbivora, tapi sabalun manuju dewasa inyo mamakan hewan hewan ketek saparti uwi uwi, balalang, caciang tanah, buruang, reptil, jo sipuik. Iguana ijau iko biaso nyo dijumpai di pohon pohon atau di parairan sungai. Pasebaran hewan iko cukuik lueh mancakup saparti Amerika Selatan, Meksiko , Brasil Selatan, Paraguay, Karibia, Antilles Kecil. Hewan iko Bisa juo dijumpai di Grand Cayman, Puerto Rico, Texas, Florida, Hawaii, dan Kepulauan Virgin, Amerika Serikat.[3]
Bantuak badan jo fungsi tubuh[suntiang | suntiang sumber]
Hewan asli Amerika iko mamiliki panjang badan 1,2-1,75 meter. Iguana ijau iko bisa mamiliki ikua nan 3 kali labiah panjang dari panjang badannyo. Tadapek duri duri ketek di sapanjang pungguangnyo (duri nan ado pado jantan labiah tinggi dari pado punyo si batino). Salain itu, iguana ijau iko mamiliki lidah nan pendek dan taba, rahangnyo gadang sarato mampunyoi mato nan bulek. Walaupun hewan iko samo samo dari Benua Amerika tatapi ado pabedaan anataro satu daerah jo daerah lainnyo saparti, di Pulai Karibia kabanyakan warna nyo adolah ijau, itam jo sirah mudo sadangkan di daerah barat Kosta Rika jo El Salvador bawarna sirah jo biru tarang.[3] Sisitem pencernaan iguana ijau iko mamiliki sistem nan canggih dan unik, inyo dapek mancerna protein hewan jo mancerna makanan barupo tumbuahan juo (nabati). Di dalam proses pencernaannyo tajadi proses fermentasi hindgut[lower-alpha 3][8].
Reproduksi[suntiang | suntiang sumber]
Musim kawin iguana ijau iko bakisar pado musim hari paneh dan balansuang salamo saminggo sajo.Si jantan biasonyo tertarik jo batino nan mamiliki warna nan manarik. Pado musim iko juo si jantan akan baparilaku agresif atau sanga. Salapeh kawin, iguana bisa mamaliki sampai 30 talua jo mangubuan talua iko jo kadalaman 4-6 kaki ukuran dari talua itu biasonyo mamiliki panjang sakirat 1,5 inci. Si batino akan mancari tampek dan mambuek sarang untuak malatakan talua talua nyo, biasonyo inyo malatakan di tampek nan ado pasia nyo tatapi, satalah 1 minggu si batino akan mambuek sarang baru untuak talua talua nyo lai. Talua talua itu manateh dalam wakatu sabalum musim dingin, dan induaknyo malatkan talua talua tu di sabuah wadah nan babantuak saparti mangkuak. Talua iko juo rentah taadok pamangso dan biasonyo nan batahan hanyo sakitar 35% dari total talua. Wakatu panatehan talua iko sakitar 90 hari / 3 bulan lamonyo. Satalah manateh anak dari iguana iko juo rentan taadok pamangso, dan iguana iko mambutuahkan wakatu sampai 16 bulan untuak manjadi dewaso.[3][9]
Parilaku jo kabiasaan[suntiang | suntiang sumber]
Iguana ijau marupoan hewan nan suko mamanjek pohon sarato pandai baranang jo manyalam, di lua musim kawin nyo iguana iko sabagian gadang maabihan wakatu nyo diam jo baistirahat. Hewan iko takuik kapado anjiang jo nan sajinihnyo. Katiko maraso taancam iguana mambantiang ikua nyo atau bisa mamutuihan ikuanyo (autotomi)[lower-alpha 4]. Iguana iko mangambangkan dewlap nyo katiko basobok jo musuah nyo.[8][3]
Galeri[suntiang | suntiang sumber]
Foto[suntiang | suntiang sumber]
Video[suntiang | suntiang sumber]
Iguana ijau di Amerika Serikat
Catatan kaki[suntiang | suntiang sumber]
- ↑ Salah satu dari klasifikasi dan tata ilmiah namo ilmiah, mampunyoi ciri saparti mampunyoi kepalo, lihia, badan jo ikua [4]
- ↑ parubahan bantuak,parilaku warna, dan sabagainyo supayo indak dikanali[6]
- ↑ Fermentasi hindgut samo jo sistem monogastrik prosesnyo adolah mangunyah makanan nan dimakan sasudah tu makanan tadi di proses jo aia ludah. Salanjuknnyo makanan tadi masuak ka usus aluih jo bantuak nan alah baubah.[7]
- ↑ Autotomi adolah mamutuihan salah satu anggota tubuh untuak manyalamaikan diri, biasonyo bagian nan dilapeh adolah bagian ikua.[10]
Rujuakan[suntiang | suntiang sumber]
- ↑ "Iguana iguana (Linnaeus, 1758)". Integrated Taxonomic Information System. Diakses tanggal 4 September 2008.
- ↑ Bock, B., Malone, CL, Knapp, C., Aparicio, J., Avila-Pires, T.C.S., Cacciali, P., Caicedo, J.R., Chaves, G., Cisneros-Heredia, D.F., Gutiérrez-Cárdenas, P., Lamar, W., Moravec, J., Perez, P., Porras, L.W., Rivas, G., Scott, N., Solórzano, A. & Sunyer, J. (2018). "Iguana iguana". IUCN Red List of Threatened Species. IUCN: e.T174481A1414646. doi:10.2305/IUCN.UK.2018-1.RLTS.T174481A1414646.en.
- ↑ a b c d e "Greeniguana Facts". animal-world.com (dalam bahasa Inggris). Diakses tanggal 2020-08-07.
- ↑ Sulastry, Mery Sanory (2019-11-28). "Kelas Reptilia serta Klasifikasi nya Lengkap". SEL.CO.ID (dalam bahasa Indonesia). Diakses tanggal 2019-12-14.
- ↑ "Green Iguana Fact" (PDF). www.vifishandwildlife.com. 2007-12-11. Diakses tanggal 2020-08-07.
- ↑ "Arti kata kamuflase - Kamus Besar Bahasa Indonesia (KBBI) Online". kbbi.web.id. Diakses tanggal 2019-12-14.
- ↑ "books.google.co.id".
- ↑ a b http://www.anapsid.org/
- ↑ "Animals Repties Amphibians Greeniguana". www.nationalzoo.si.edu. Diakses tanggal 2019-08-07.
- ↑ "Autotomi, Ketika Hewan Mengamputasi Anggota Badannya Demi Bertahan Hidup - Semua Halaman - National Geographic". nationalgeographic.grid.id (dalam bahasa Indonesia). Diakses tanggal 2019-12-17.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sun_Latn szl_Latn bjn_Latn zsm_Latn min_Latn min_Latn eng_Latn cjk_Latn bjn_Latn ind_Latn